#HisChoice : 'माझ्या स्पर्ममुळे कुणीतरी आई होत असेल हा विचार मला सुखावून जातो'\nमला खूप अस्वस्थ वाटत होतं. घरातल्या चार भींतीच्या आत हस्तमैथुन करण्यापेक्षा एका वॉशरुममध्ये ते करणं अवघड होतं. 

वॉशरुममधील एका प्लास्टिकच्या कंटेनरवर माझं नाव लिहिलेलं होतं. हस्तमैथून केल्यानंतर मी कंटेनर तिथेच ठेवला. त्याचा मोबदला म्हणून मला 400 रुपये देण्यात आले. 

माझं वय 22 वर्षं आहे, मी इंजिनियरींगचा विद्यार्थी आहे. या वयात गर्लफ्रेंड हवी असणं आणि लैंगिक आकर्षण वाटणं... या सामान्य गोष्टी आहेत.

पण याचा अर्थ असा नाही की तुम्ही कुणासोबतही शारीरिक संबंध ठेवायले हवेत. मी ज्या लहान शहरातून येतो तिथं लग्नापूर्वी शारीरिक संबंध ठेवणं नक्कीच सोपी गोष्ट नाही. अशीच स्थिती मुलींचीही असते, असं मला वाटतं. 

'हस्तमैथुन एकच पर्याय'

या स्थितीत हस्तमैथुन हा मुलांसाठीचा एक पर्याय असतो. असं असलं तरी पहिल्या दिवशी स्पर्म सेंटरच्या वॉशरुममध्ये मला अस्वस्थ वाटत होतं. 

स्पर्म डोनेशनविषयी मी वर्तमानपत्रात वाचलं होतं. त्यापूर्वी मी रक्तदानाबद्दल तर ऐकलं होतं पण स्पर्म डोनेशनबद्दल तेव्हा पहिल्यांदाच वाचत होतो. 

स्पर्म डोनेशन ही संकल्पना वाचल्यानंतर मी ती बातमी पूर्ण वाचली. 

बातमी वाचल्यानंतर मला कळलं की, आपल्या देशात अनेक दांपत्य अशी आहेत ज्यांना स्पर्ममधील गुणवत्तेच्या कमतरतेमुळे मुलं होत नाहीत. त्यातूनच स्पर्म डोनेशन मोठ्या प्रमाणावर वाढीस लागलं आहे. 

दिल्लीत ज्या भागात मी राहतो तिथं शेजारीच स्पर्म डोनेशन सेंटर असल्याचं मला समजलं. तिथं एकदा जाऊन यावं, असा विचार माझ्या मनात आला. 

मी गोरा आहे, उंचापुरा आहे आणि बास्केटबॉल खेळतो. स्पर्म कलेक्शन सेंटरमध्ये गेल्यानंतर मी स्पर्म डोनेट करण्याची इच्छा व्यक्त केली, तेव्हा तिथं बसलेल्या डॉक्टरनं माझ्याकडे पाहात स्मितहास्य केलं. माझी पर्सनालिटी पाहून ती डॉक्टर खूश झाली होती आणि त्यामुळे मला अत्यानंद झाला होता. 

पण इथं सर्वकाही फक्त माझ्या लूकपुरतंच मर्यादित नव्हतं. मला माझे स्पर्म विकायचे होते आणि त्यासाठी मला हे सिद्ध करायचं होतं की बाहेरून मी जितका सशक्त आहे तितकाच आतूनही ताकदवान आहे. 

त्यानंतर डॉक्टरनं मला काही प्रक्रिया पूर्ण करायला सांगितलं.  

माझं ब्लड सँम्पल घेण्यात आलं. त्यातून मग मला एचआयव्ही, डायबिटीज आणि इतर आजार आहेत की नाही याची तपासणी करण्यात आली. 

स्पर्म डोनर होण्यासाठी लोकांची रांग

या सर्व तपासण्यांनंतर मला तिसऱ्या दिवशी सकाळी 9 वाजता बोलावण्यात आलं. माझ्याकडून...\n\ntl;dr:
विकी डोनर या चित्रपटात स्पर्म डोनर सेंटरमध्ये अॅडल्ट फोटो दाखवण्यात आले होते. पण प्रत्यक्षातल्या सेंटरमध्ये मात्र एक वॉशरूम होती ज्यात भिंत, कमोड, नळ आणि वॉश बेसिन होतं.